ོགས་པའི་ཆུ་བོ་རྣམ་གྲངས་གཉིས་སུ་བསྐུར་བས་ཐེག་དགུ་ཨ་ཏིའི་དབང་རྫོགས་
པར་འགྱུར་བའོ། །དེས་ན་མདོ་ཡོངས་རྫོགས་ཀྱི་ལུགས་དེ་ཡང་ཐེག་བརྒྱད་སྒོས་ཀྱི་ཆོ་ག་
སོ་སོ་ནས་བཏུས་ཏེ། སྤྱིའི་ཆ་ལག་བྱས་པ་ནི་མ་ཡིན་གྱི། འདིར་མདོ་རང་ལུགས་ཀྱིས་དང་
པོ་འགྱུར་བ་མ་ངེས་པ་ནས། ས་བཅུ་པ་རྫོགས་པ་ཅིར་ཆིབས་ཀྱིས་ནོན་པར་བྱ་བའི་ཆེད་དུ་
ལྷ་མི་ནས་བརྩམས་ཏེ། ཨ་ནུའི་ལྷ་མི། ཨ་ནུའི་ཉན་ཐོས།ཨ་ནུའི་བྱང་སེམས་སོགས་ནས་
བརྩམས་ཏེ། ཨ་ནུ་རང་ལུགས་ཀྱི་རྫོགས་རིམ་མཐར་ཐུག་པ་ཨ་ཏིའི་བར་ལ་བྱ་སྤྱོད་སོ་
སོར་གྲགས་པས་དབང་རིམ་བཅུ་བྱུང་བ་དེ་ཉིད་ཀྱི་བྱ་སྤྱོད་གཅིག་ཏུ་བསྡུས་ནས་ཐེག་དགུ་
དང་ཚུལ་འདྲ་བས་ཐེག་དགུའི་དབང་ཞེས་གྲགས་ཤིང༌། དེ་ལྟ་བུའི་ལམ་སྟེགས་ཀྱི་ཐེག་པ་
རྣམས་སོ་སོའི་ལམ་དང་འདྲ་རུང་དུ་བྱུང་ཀྱང༌། དོན་ལ་སྔགས་ཀྱི་ཐབས་མཁས་ཀྱིས་ཟིན་
པས་ཉན་རང་སོགས་ཐེག་པ་རང་རང་གི་སྤངས་ཐོབ་དང་རིགས་འདྲའི་ཡོན་ཏན་དེ་དང་དེ་
སྐྱེ་བའི་མྱུར་ལམ་དུའང་འགྲོ་བ་ཡིན་ནོ། །དེ་ལ་གཞི་ལམ་འབྲས་གསུམ་གྱི་རྒྱུད་དོན་ལ་
དབང་འབྱོར་བའི་རྒྱུད་ནས་གསུངས་པའི་མཚན་ཉིད་ཀུན་དང་ལྡན་པའི་བླ་མ་དམ་པས།
ཐོག་མར་སློབ་བུ་རྒྱུད་སྨིན་བྱེད་གཞི་དུས་ཀྱི་དབང་ཉམས་སུ་བླང་བའི་གང་ཟག་ཁྱད་པར་
307

གངས་ཅན་རིག་བཅུད་ལས། འཕྲེང་པོ་གཏེར་སྟོན་ཤེས་རབ་འོད་ཟེར་གྱི་གསུང་འབུམ།
ཅན་ལ།ལམ་དུས་ཀྱི་དབང་བོགས་འདོན་གྱི་ཚུལ་དུ་བསྐུར་དགོས། དེ་ནི་བླ་མ་ཡབ་ཡུམ་
ཟུང་དུ་འཇུག་པའི་གདན་གསུམ་ལུས་ཀྱི་དཀྱིལ་འཁོར་ལས། སྐྱེ་བོ་ཐ་མལ་དང་ཐེག་པ་
དམན་པས་ཐོས་སུ་ཡང་མི་རུང་བའི་ལམ་དུས་ཀྱི་གསང་བའི་དབང་ཟབ་མོས་ལེགས་པར་
སྨིན་པར་བྱས་ཞེས་གསུངས་པ་ནི། ནམ་ཕྱེད་ཀྱི་དུས་དཀྱིལ་འཁོར་ལྷོ་ནས་ཡུམ་མཚན་
ལྡན་ལོ་ཉི་ཤུ་ལོན་པ་ཁྲུས་གསུམ་བྱས་རྒྱན་གསུམ་བཏགས། ཆོས་གསུམ་བཤད་པ་ཕུལ་
ནས་ཐབས་རྡོ་རྗེ་སློབ་དཔོན་ཀུན་ཏུ་བཟང་པོའམ་མི་བསྐྱོད་པའི་ང་རྒྱལ་དང་ལྡན་པས་
ཡབ་ཡུམ་གཉིས་ཀྱི་མཁའ་གསང་བསྣོལ་མར་༼བརླབ་ཅིང་༽སྦྱོར་བའི་བརྡ་༼བསྣོལ་མར་༽བསྐུལ།
ཛཿཧཱུྃ་བྃ་ཧོཿ ཞེས་ཕྱག་རྒྱ་བཞིས་རོལ། འདུ་ཤེས་གསུམ་ལྡན་གྱིས་སྙོམས་པར་ཞུགས་ནས་
ཡབ་ཀྱི་བདེ་བའི་ཡེ་ཤེས་ཡི་གེ་ཧཱུྃ་གི་འབྲུ་ཚོགས་སུ་གསལ་བའི་བྱང་ཆུབ་སེམས་ཀྱི་ཆུ་རྒྱུན་
གསང་བ་རྡོ་རྗེའི་ལམ་ནས་བྱུང་ནས་ཡུམ་གྱི་པདྨོར་འཁྱིལ་བའི་བྱང་ཆུབ་ཀྱི་སེམས་ཡུངས་
འབྲུའི་ཚད་ཙམ་སྟེ། རྡོ་རྗེ་སེམས་དཔའ་ཤ་སྟག་ཏུ་བྱིན་གྱིས་བརླབས་ལ་གསང་དབང་
བསྐུར་དེ་བསྐུར་ཚུལ་ནི་གསུམ་སྟེ། ཐབས་ཡབ་ལས་ཐོབ་པའི་གསང་དབང་ནི་བ་དང་
བེའུའི་ཚུལ་དུ་བསྐུར་བ་ནི། རྡོ་རྗེ་སློབ་དཔོན་གྱིས་ཡུམ་གྱི་མཁའ་ནས་བྱང་ཆུབ་ཀྱི་སེམས་
གསང་བའི་རྡོ་རྗེའི་རྩེས་བླངས་ནས་སློབ་བུའི་ལྕེ་ཐོག་ཏུ་བཞག་པའམ།ཤེས་རབ་ཡུམ་
ལས་ཐོབ་པའི་གསང་དབང་མེ་ཏོག་དང་བུང་བའི་ཚུལ་དུ་བསྐུར་བ་ནི་ཡུམ་གྱི་པདྨའི་
གསང་བའི་རྣ་རྩེ་ནས། སློབ་བུས་འཇིབས་ནས་བྱང་ཆུབ་ཀྱི་སེམས་ལྕེ་ཐོག་ཏུ་བླངས་
པའམ། ཐབས་ཤེས་རབ་གཉིས་མེད་ཀྱི་གསང་དབང་བྱ་དང་བྱེའུའི་ཚུལ་དུ་བསྐུར་བ་ནི།
རྡོ་རྗེ་སློབ་དཔོན་ཀྱི་བྱང་སེམས་ཡུམ་མཁར་ཕབ་པ། རྡོ་རྗེ་སློབ་དཔོན་གྱི་ལྗགས་ཀྱིས་ཡུམ་
མཁའ་ནས་ཡབ་ཡུམ་གཉིས་མེད་ཀྱི་བྱང་སེམས་གཅིག་ཏུ་འདྲེས་པ་བླངས་ནས་སློབ་བུའི་
ལྕེ་ཐོག་ཏུ་བཞག་པའོ། །དེ་ལྟར་བཞག་པ་ལྕེ་ལ་བཞག་ཀྱང་། བསྟིམ་གནས་སྙིང་ལ་
བསྟིམ་ཞིང༌། དབང་བསྐུར་བས་སྙིང་གི་རྩ་ཆེན་བཞི་ལ་གནས་པའི་འགྲོ་བ་རིགས་དྲུག་ཏུ་
308

པོད་དྲུག་པ་གསང་བ་སྔགས་ཀྱི་སྨོན་ལམ་འདོད་འཇོའི་དགའ་སྟོན་གྱི་རྩ་བ་དང་དེའི་འགྲེལ་བའི་སྐོར།
སྐྱེ་བར་བྱེད་པའི་ས་བོན། ཨ་ནྲྀ་སུ་ཏྲི་པྲེ་དུཿསྟེང་དུ་ཟུང་གསུམ་ཡ་དྲུག་གཉིད་དང་བཅས་པ་
སྦྱངས་ཏེ། བདེ་བའི་ཡེ་ཤེས་སུ་གསལ་བས། དཔེར་ན་ས་བོན་ཚིག་པ་ལ་མྱུ་གུ་མི་འབྱུང་བ་
བཞིན་དུ་ངན་སོང་དང་འཁོར་བ་ཀར་དག་པས། དོན་དམ་སྤྲོས་མེད་ཀྱི་དཀྱིལ་འཁོར་དུ་
དབང་བསྐུར་བ་སྟེ་དོན་དམ་གྱི་བདེན་པ་མངོན་དུ་བྱས་པ་ནི་གསང་བའི་དབང་ཐོབ་པ་
ཡིན་ནོ། །དེ་ཡང་། ཐལ་བའི་རྒྱུད་ལས། མི་བསྐྱོད་ཡབ་ཡུམ་རོལ་བ་ཡིས། །བདེ་བ་
གསལ་ཞིང་མི་དམིགས་པ། །ཤེས་རབ་ཐབས་ཀྱི་ཕྱག་རྒྱའོ། །རྡོ་རྗེ་ཡེ་ཤེས་ཧཱུཾ་ཚོགས་ཀྱིས། །
པདྨའི་ཡེ་ཤེས་བསྡུས་འཁྱིལ་བའི། །ཡུངས་ཀར་ཚད་ཙམ་རྡོ་རྗེ་སེམས། །རྩེ་ནས་རྩེ་རུ་བྱིན་
པ་ཡིས། །རང་བཞིན་ཆོས་ཁམས་དཀྱིལ་འཁོར་གྱི། །ས་བོན་ཟུང་གསུམ་གཉིད་དང་
བཅས། །གནས་ངན་ལེན་པ་གསུམ་སྦྱངས་ཏེ། །དམིགས་མེད་སེམས་ཀྱི་ཡེ་ཤེས་ལྔ། །
གསལ་བའི་ས་བོན་ཚིག་པ་བཞིན། །མི་སྐྱེ་ཐབས་ཀྱི་དབུགས་འབྱུང་བའོ། །ཞེས་
གསུངས་སོ། །དེ་ལྟར་གསང་བའི་དབང་སྔོན་དུ་སོང་ནས། ཤེས་རབ་ཡེ་ཤེས་ཀྱི་དབང་
དང་། དབྱེར་མེད་བདེ་ཆེན་གྱི་དབང་གཉིས་བསྐུར་བས་ལམ་དབང་དགའ་བཞིའི་ཡེ་ཤེས་
དང་འཇུག་པ་གཅིག་པར་གནས་འགྱུར་བའི་རྣམ་དག་དབང་ལྔའི་ཆུ་བོས་ཞེས་གསུངས་པ་
ནི་གསང་དབང་དུས། བླ་མ་ཡབ་ཡུམ་གྱི་བྱང་སེམས་ཟླ་ཉི་ལ་མངོན་པར་བྱང་ཆུབ་པར་
མཚོན། བྱང་སེམས་ཧཱུྃ་གིས་འབྲུ་ཚོགས་སུ་གསལ་བ་རྡོ་རྗེ་སེམས་དཔའ་ཤ་སྟག་ཏུ་གྱུར་པ་
ས་བོན་ཕྱག་མཚན། བཞག་པ་ལྕེ་ལ་བཞག་ཀྱང་བསྟིམ་གནས་སྙིང་ལ་བསྟིམ་པས་ཟླ་ཉིའི་
ས་བོན་ཕྱག་མཚན་རོ་གཅིག་ཏུ་འདྲེས་པ་མཚོན། འགྲོ་དྲུག་གི་ས་བོན་གཉིད་བཅས་
སྦྱངས་ནས་ཡེ་ཤེས་ལྔར་གསལ་བ་སྐུ་ཡོངས་སུ་རྫོགས་པ་ལ་མངོན་པར་བྱང་ཆུབ་པའོ། །
ཕྱི་ལྟར་མངོན་བྱང་དེ་ལྟར། ནང་ལྟར་ཡེ་ཤེས་ལྔ་ལ་མངོན་པར་བྱང་ཆུབ་པའོ། །དེ་ཡིན་
པའི་ལུང་ནི། སྒྱུ་འཕྲུལ་ལམ་རིམ་ལས།རྣལ་འབྱོར་གཞུང་གི་དོན་གྲུབ་ཉིད། །ནཻ་རཉྫ་ནའི་
འགྲམ་ལོགས་སུ། །དཀའ་ཐུབ་དཀའ་བ་སྤྱོད་པའི་ཚེ། །ཕྱོགས་བཅུའི་སྤྲུལ་བ་ལོངས་
309

གངས་ཅན་རིག་བཅུད་ལས།
འཕྲེང་པོ་གཏེར་སྟོན་ཤེས་རབ་འོད་ཟེར་གྱི་གསུང་འབུམ།
སྤྱོད་སྐུ། །བྱང་ཆུབ་ལྔ་བསྟབ་དབང་བསྐུར་བས། །འོག་མིན་ཉིད་དུ་དོན་གྲུབ་དེ། །སྤྲུལ་པ་
དཀའ་ཐུབ་ཁོག་པ་ནས། །ཡེ་ཤེས་སྣང་མཛད་ཉིད་དུ་གཤེགས། །ཞེས་དང་། ཡང་། སྒྱུ་
འཕྲུལ་ལམ་རིམ་ལས། དོན་གྲུབ་དཀའ་ཐུབ་ལུས་ཅན་ལ། །ཕྱོགས་བཅུའི་རྒྱལ་བ་སྤྲིན་
བཞིན་དུ། །འདུས་པ་གསང་བ་ལོངས་སྤྱོད་ཀྱི། །སྲོད་དང་ཐོ་རངས་དུས་ཉིད་ན། །ཉི་ཟླ་ཟ་
བའི་དབང་བྱིན་ཅིང༌། །རོལ་བའི་ཀ་ར་བསྟེན་པ་ཡིས། །ཡེ་ཤེས་བསྟན་རྫོགས་དབང་
ཐོབ་པ། །དེ་བཞིན་དེ་བཞིན་གཤེགས་པའོ། །དེའི་འགྲེལ་པ་ཛྙཱ་ནའི་མཚན་གྱིས་མཛད་པ་
ལས། དེ་ཡང་དབང་གང་དུ་བསྐུར་ན། ཆུ་བོ་ནེེ་རཱཉྫ་ནའི་འགྲམ་ལོགས་སུ་བསྐུར། གང་ལ་
བསྐུར་ན། རྒྱལ་བུ་དོན་ཐམས་ཅད་གྲུབ་པ་དཀའ་ཐུབ་ལུས་ཅན་དེ་ཉིད་ལ་བསྐུར། གང་
གིས་བསྐུར་ན། ཕྱོགས་བཅུའི་རྒྱལ་བ་ཐམས་ཅད་དབྱར་གྱི་ནམ་མཁའི་སྤྲིན་ཕུང་བཞིན་དུ་
འདུས་པ་རྣམས་ཀྱིས་བསྐུར །རྫ་ས་གང་ལ་བརྟེན་ནས་བསྐུར་ན། ཕལ་གྱི་སྤྱོད་ཡུལ་མིན་
པའི་གསང་བའི་ལོངས་སྤྱོད། ཁ་སྦྱོར་གྱི་བདེ་བའི་རྫས་ཐམས་ཅད་ལ་བརྟེན་ནས་བསྐུར་
བའམ། ཡང་ན། ཕྱོགས་བཅུའི་རྒྱལ་བ་སྤྲིན་བཞིན་འདུས་པ་གསང་བའི་སྟོན་པ་ལོངས་
སྤྱོད་རྫོགས་པའི་སྐུ་རྣམས་ཀྱིས་བསྐུར། དུས་ནམ་གྱི་ཚེ་བསྐུར་ན། སྲོད་ལ་རྣམ་པར་རྟོག་
པ་ནུབ་པ་དང་། ཐོ་རངས་ཡེ་ཤེས་འཆར་བའི་དུས་ཉིད་དུ། ལོངས་སྐུ་ཡབ་ཡུམ་གཉིས་སུ་
མེད་པར་རོལ་བའི་ཐིག་ལེ་བྱང་སེམས་ལྕེ་ཐོག་ཏུ་བཞག་སྟེ་ཁར་ཟ་བའི་དབང་རྫས་བྱིན་
ཏེ་གསང་དབང་བསྐུར་ཅིང་། གཞུང་གཞན་དུ་ལྷའི་བུ་མོ་ཐིག་ལེ་མཆོག་མ་བཀུག་སྟེ་
གསུངས་པ་ལྟར། ཤེར་དབང་ཡབ་ཡུམ་གཉིས་སུ་མེད་པར་རོལ་པའི་ཀ་ར་སྦྱོར་ཐབས་
ཀྱིས་བསྟན་ཏེ་སྦྱོར་དུ་བཅུག་པ་ཡིས། ཐིག་ལེ་ལུགས་སུ་འོང་བ་ཡས་བབ་ཀྱི་དགའ་བ་
བཞི་ལ་ཤེས་རབ་ཡེ་ཤེས་ཏེ་ཡེ་ཤེས་རང་གནས་དང༌། ཐིག་ལེ་ལུགས་སུ་ལྡོག་པ་མས་
བརྟན་གྱི་དགའ་བ་བཞི་ལ་ཤིན་ཏུ་བརྟན་པ་སྟེ། དབང་བཞི་པ་བདེ་བ་ཆེན་པོའི་དབང་
རྫོགས་པར་ཐོབ་པས་སྐྱེ་བ་མེད་པར་རང་བཞིན་ལྷན་ཅིག་སྐྱེས་པའི་ཡེ་ཤེས་ཀྱི་དོན་མངོན་
3] {}

པོད་དྲུག་པ་གསང་བ་སྔགས་ཀྱི་སྨོན་ལམ་འདོད་འཇོའི་དགའ་སྟོན་གྱི་རྩ་བ་དང་དེའི་འགྲེལ་བའི་སྐོར།
དུ་བྱས་ཏེ། རྒྱལ་བུ་དོན་གྲུབ་ཉིད་ཐེག་པ་གཞན་ཡོ་གའི་གཞུང་གི་རྣམ་སྣང་དུ་གཤེགས་
པའི་ཚུལ་དེ་བཞིན་དུ། འདིར་མ་ཧཱ་ཡོ་གའི་གནས་ལུགས་བདེ་བ་ཆེན་པོའི། དེ་བཞིན་ཉིད་
དབྱེར་མེད་ཀྱི་ངང་དུ་སྐུ་ལྔ་ལྷུན་གྲུབ་ཀུན་ཏུ་བཟང་པོར་གཤེགས་པའོ་ཞེས་དང་། ཡང་
གཞི་ཆོས་ཉིད། ཇི་ལྟ་བའི་དེ་བཞིན་ཉིད། འབྲས་བུའི་དེ་བཞིན་གཤེགས་པའོ། །ཞེས་དང་།
ཡང་ན་ལུགས་གཅིག་ལ། གང་ལ་བསྐུར་ན། རྒྱལ་བུ་དོན་གྲུབ་ཉིད་དཀའ་ཐུབ་ལུས་ཅན་
དུ་བཞུགས་པ་ལ་བསྐུར། གང་གིས་བསྐུར་ན། ཕྱོགས་བཅུའི་རྒྱལ་བ་སྤྲིན་བཞིན་འདུས་
པས་བསྐུར། གང་བསྐུར་ན། གསང་བའི་ལོངས་སྤྱོད་ཀྱིས་ཅེས་པ་དང༌། འོག་ན་ཉི་ཟླ་ཟ་
བའི་དབང་བྱིན་ཅིང་ཞེས་པ་དང་། ཡེ་ཤེས་བརྟན་རྫོགས་དབང་ཞེས་པས་བསྐུར། དེ་ཡང་
གསང་བ་བྱང་ཆུབ་སེམས་ཀྱི་ལོངས་སྤྱོད་ཀྱི་ཚེ་དབང་བསྐུར་ན། སྲོད་ལ་རྟོགས་པ་སྐྱེ་བའི་
དུས་སུ་ཐོབ་པ། གང་གིས་བསྐུར་ན། འོག་ན་རོལ་བའི་ཀ་ར་ནས། ཕྲིན་ལས་ཀྱི་སྦྱོར་
ཐབས་དྲུག་ཅུ་ཡིས། ཉི་མ་ཡུམ་གྱི་བྱང་སེམས། ཟླ་བ་ཡབ་ཀྱི་བྱང་སེམས་གསང་བའི་
དབང་བྱིན་ཅིང་ཞེས་བྱ་སྟེ། གསང་བའི་དབང་བསྐུར་བའོ། །ཟབ་མོའི་དབང་ཕྱི་མ་གཉིས་
བསྐུར་བ་ནི། དུས་ནམ་བསྐུར་ན། ཡ་ཀིར་ཐོ་རངས་དུས་ཉིད་དུ་ཞེས་པས། ཐོ་རངས་ཡེ་
ཤེས་འཆར་བའི་དུས་ཉིད་དུ། གང་བསྐུར་ན། ཡེ་ཤེས་བརྟན་རྫོགས་དབང་ཐོབ་ནས། །
ཞེས་པས། ཡེ་ཤེས་རང་གནས་ཤིན་ཏུ་བརྟན་པ་ནི་དབང་རྫོགས་པར་བསྐུར་བ་ཐོབ་པས་
དབང་བའི་ཡོན་ཏན། བདེ་བར་གཤེགས་པ་ནི། ཤཱཀ་ཐུབ་གཤེགས་པ་དེ་བཞིན་དུ། རྗེས་
འཇུག་རྣམས་ཀྱང་དེ་བཞིན་གཤེགས་པའོ། །ཞེས་པས། རྣམ་དག་དབང་ལྔ་ལེགས་པར་
བསྟན་ཏོ། །དེ་ལྟར་ཤེར་དབང་སྔོན་དབང་གི་སྐབས་བཤད་པ་ལྟར། སྟོང་བཞི་དང་དགའ་
བཞིའི་ཡེ་ཤེས་འདྲེན་ཚུལ་དང་། དབྱེར་མེད་བདེ་ཆེན་གྱི་དབང་གིས་ཡས་བབ་མས་བརྟན་
གྱི་དགའ་བ་བཅུ་དྲུག་གིས་རྒྱུ་འབྲས་ཀྱི་ས་ལམ་དང་ལམ་ལྔ་མཐར་ཕྱིན་ནས་མངོན་པར་
བྱང་ཆུབ་ལྔའམ། ཡེ་ཤེས་མངོན་དུ་མཛད་པ་རྣམ་པར་དག་པའི་དབང་ལྔའི་ཆུ་བོས་ཞེས་
311

གངས་ཅན་རིག་བཅུད་ལས། འཕྲེང་པོ་གཏེར་སྟོན་ཤེས་རབ་འོད་ཟེར་གྱི་གསུང་འབུམ།
དེས་ཉོན་སྒྲིབ་ཤེས་སྒྲིབ་གཉིས་ཀྱི་དྲི་མ་ཀུན་བཀྲུས་ནས། སྐུ་གསུམ་ངོ་བོ་ཉིད་སྐུ་དང་
བཅས་པའི་སྐུ་བཞིའི་ས་བོན་རྒྱུད་ལ་བཞག དེ་དག་གི་དུས་སུ་ཁས་བླངས་པའི་དམ་ཚིག་
དང་སྡོམ་པའི་གནས་མཐའ་དག་ཚུལ་བཞིན་བསྲུངས་བ་ལས། ཟབ་མོའི་ལམ་གྱི་ཉམས་
རྟོགས་ཁྱད་པར་ཅན་ལམ་བདེན་བཟང་པོ་རྒྱུད་ལ་སྐྱེ་བའི་སྣོད་དམ་རྐྱེན་དུ་གྱུར་པས་སོ།
ཐོས་བསམ་འཆི་མེད་བདུད་རྩི་ལས། ཕྱི་དང་ནང་ལུས་དཀྱིལ་འཁོར་ལྷ་ཡི་ཚོགས། །རྩ་
ཡིག་བདུད་རྩི་དཔའ་བོ་རྣལ་འབྱོར་མ། །རིམ་པ་ལྔ་དང་རིམ་བཞིའི་རྣལ་འབྱོར་སོགས། །
འཁོར་ལོ་སྡོམ་པའི་ལམ་གྱི་རིམ་པའོ། །ཞེས་དང་། དེ་ལས། རྒྱུ་དབང་བསྐུར་ནས་ཕྱི་ནང་
བསྐྱེད་རིམ་དང༌། །ལམ་དབང་ཟབ་མོ་ཐུན་བཞིར་བསྒོམ་པ་དང་། །ལམ་གསུམ་བསྒོམ་
པའི་ཡེ་ཤེས་འདྲེས་པ་དང༌། །དགྱེས་པ་རྡོ་རྗེའི་ལམ་གྱི་རིམ་པའོ། །ཞེས་གསུངས་པས་
འཁོར་ལོ་སྡོམ་པ་དང་སྦྱར་ན། སྤྱིར་བདེ་མཆོག་རྣལ་འབྱོར་མའི་རྒྱུད་འདི་གསུངས་པ་པོ་
སྟོན་པ་ཤཱཀྱའི་རྒྱལ་པོ་དཔལ་འཁོར་ལོ་སྡོམ་པའི་སྐུར་བསྟན་ནས་གསུངས་པ་ཡིན་ལ། ཞུ་
།
བ་པོ་ཕག་མོ་ཡིན་ཞིང༌། རྒྱ་གར་དུ་བརྒྱུད་འཛིན་གྱི་གཙོ་བོ་སློབ་དཔོན་ལུ་ནག་དྲིལ་
གསུམ་ཞེས་གྲགས་པས། འདིར་དྲིལ་བུ་བའི་ལུགས་ཀྱི་ཆོ་ག་ལ་སྦྱར་ན། དབང་ནི་སྔགས་
ལམ་ནས་བཤད་པའི་མཚན་ཉིད་ཀུན་དང་ལྡན་པའི་བླ་མ་ཡབ་ཡུམ་ལས་ལམ་དབང་
གསང་ཤེར་གཙོ་བོར་གྱུར་པ་ལ་ཨ་ནུའི་དབང་ཟབ་མོས་ལེགས་པར་སྨིན་པར་བྱས་ནས།
དྲི་མ་སྦྱོང་ཚུལ་ལ། བདེ་མཆོག་བུམ་དབང་རྡོ་རྗེ་སློབ་དཔོན་དང་སློབ་མའི་དབང་གསང་
ཤེར་ཚིག་དབང་ལྔས་སྒྲིབ་གཉིས་སྦྱངས་ལ། ཀྱཻ་རྡོ་རྗེ་ལྟར་རྣམ་པར་དག་པ་གསང་ཤེར་
གཉིས་ཀྱི་དབང་མངོན་བྱང་ལྔའི་ཚུལ་དུ་བསྐུར་བའི་དབང་གི་ཆུ་བོས་སྒྲིབ་གཉིས་ཀྱི་དྲི་མ་
ཀུན་བཀྲུས་ཏེ་སྦྱངས་བར་གསུངས་ཏེ། རྣམ་བཤད་ཟླ་ཟེར་ལས། གཞི་དུས་ལུས་སེམས་
གཉིས་མངོན་བྱང་ལྔའི་ཚུལ་དུ་རང་གྲུབ་ཏུ་ཡོད་པ་སྦྱང་གཞི་ཡིན་ལ། དེ་ལ་གསང་དབང་
དང་ཤེས་རབ་ཡེ་ཤེས་གཉིས་མངོན་བྱང་ལྔའི་ཚུལ་དུ་བསྐུར་བས་བསྐྱེད་རིམ་གྱི་མངོན་བྱང་
312

པོད་དྲུག་པ་གསང་བ་སྔགས་ཀྱི་སྨོན་ལམ་འདོད་འཇོའི་དགའ་སྟོན་གྱི་རྩ་བ་དང་དེའི་འགྲེལ་བའི་སྐོར།
ལྔ་འགྲུབ་པའི་རྒྱུ་བྱེད་ལ། ལམ་དུས་བསྐྱེད་རིམ་གྱི་ལྷ་རྣམས་མངོན་བྱང་ལྔའི་ཚུལ་གྱིས་
བསྒོམ་པས་རྫོགས་རིམ་གྱི་སྨིན་བྱེད་དུ་འགྲོ། དེས་རྫོགས་རིམ་བསྒོམ་པས་འབྲས་བུ་ཡེ་
ཤེས་ལྔ་མངོན་དུ་གྱུར་ནས་འཚང་རྒྱ་བ་ཡིན་ནོ། །ཞེས་གསུངས་སོ། །
དབང་བསྐུར་ཚུལ་སྔར་བསྟན་པ་ལྟར་དང་གཞན་ཡང་རྣམ་དག་དབང་ལྔ་ནི།
སྤྱིར་དཔལ་དུས་ཀྱི་འཁོར་ལོའི་རྒྱུད་སོགས་ལས། རིམ་པ་བཞིར་གསུངས་ཏེ། རྣམ་པར་
དག་པའི་རིམ་པ་དང་། དཔའ་བོའི་རིམ་པ་དང་། བདག་བྱིན་གྱིས་བརླབ་པའི་རིམ་པ་དང་།
ཤིན་ཏུ་རྣམ་པར་དག་པའི་རིམ་པའོ། །རྣམ་པར་དག་པའི་རིམ་པ་ནི། དབང་ལྔ་ཡིན་ལ།
དེ་ཡང་འཇིག་རྟེན་པའི་དབང་ནི། བྱིས་པ་འཇུག་པའི་དབང་བདུན་ཏེ། དུས་འཁོར་རྩ་རྒྱུད་
ལས། བྱིས་པ་རྣམས་ནི་འཇུག་པའི་ཕྱིར། །དང་པོའི་དབང་བསྐུར་བདུན་པོ་ཡིན། །ཞེས་
དང་། ཆུ་དང་ཅོད་པན་དར་དཔྱང་དང